ওয়েস্ট ইন্ডিজ ক্রিকেট দল
ওয়েস্ট ইন্ডিজ ক্রিকেট দল, ওয়েস্ট ইন্ডিজ বা উইন্ডিজ (English: West Indies cricket team) বহুজাতিক ক্রিকেট দল নিয়ে গঠিত। ১৫টি ইংরেজিভাষী ক্যারিবিয় দেশ, ব্রিটিশ উপনিবেশ এবং ব্রিটিশ উপনিবেশবিহীন দ্বীপরাষ্ট্রসমূহের ক্রিকেট দলের অংশগ্রহণ ঘটেছে এতে।
১৯৭০ দশকের মাঝামাঝি সময়কাল থেকে ১৯৯০ দশকের প্রথমদিক পর্যন্ত দলটি টেস্ট ক্রিকেট এবং একদিনের আন্তর্জাতিক ক্রিকেট - উভয় স্তরের ক্রিকেটে বিশ্বের অন্যান্য দলের তুলনায় একচ্ছত্র প্রাধান্য বজায় রেখেছিল। একগুচ্ছ সেরা ক্রিকেটার ঐ সময় ওয়েস্ট ইন্ডিজ দলের পক্ষে খেলেছিলেন। স্যার গ্যারফিল্ড সোবার্স, ল্যান্স গিবস, গর্ডন গ্রীনিজ, জর্জ হ্যাডলি, ক্লাইভ লয়েড, ম্যালকম মার্শাল, অ্যান্ডি রবার্টস, আলভিন কালীচরণ, রোহন কানহাই, ফ্রাঙ্ক ওরেল, এভারটন উইকস, কার্টলি এমব্রোস, মাইকেল হোল্ডিং, জোয়েল গার্নার, স্যার ভিভ রিচার্ডস প্রমূখ ক্রিকেটারগণ আইসিসি ক্রিকেট হল অব ফেমে স্থান পেয়েছেন।[1] টেস্ট ক্রিকেটের এক ইনিংসে ব্যক্তিগত সর্বোচ্চ রানের বর্তমান বিশ্বরেকর্ডধারী ব্রায়ান লারা ওয়েস্ট ইন্ডিজের অন্যতম প্রতিভা ছিলেন।[2][3]
এছাড়াও, লিয়ারি কনস্ট্যান্টাইন ওয়েস্ট ইন্ডিজ দলের শুরুর দিককার সেরা খেলোয়াড়দের একজন ছিলেন। তিনি ১৯২০ থেকে ১৯৩০-এর দশক পর্যন্ত টেস্ট ক্রিকেটে অংশগ্রহণ করেন। পরবর্তীতে তিনি রাজনীতিতে জড়িয়ে পড়েন।
১৮৯০-এর দশকে ওয়েস্ট ইন্ডিজ ক্রিকেট দলের প্রতিষ্ঠা হয়েছিল বলে ধারণা করা হয়। তখন তারা সফরকারী ইংল্যান্ড ক্রিকেট দলের বিপক্ষে প্রথম মাঠে খেলতে নামে। ১৯২৬ সালে ক্রিকেটের আন্তর্জাতিক নিয়ন্ত্রক সংস্থা ইম্পেরিয়াল ক্রিকেট কনফারেন্সে ওয়েস্ট ইন্ডিজ ক্রিকেট বোর্ড বা ডব্লিউআইসিবি যোগদান করে।[4] এরপরই তারা আনুষ্ঠানিকভাবে প্রথম আন্তর্জাতিক খেলায় অংশগ্রহণ করে। ১৯২৮ সালে ওয়েস্ট ইন্ডিজ ক্রিকেট দল ৪র্থ টেস্টখেলুড়ে দলের মর্যাদা লাভ করে।[5]
আন্তর্জাতিক ক্রিকেট কাউন্সিলের তত্ত্বাবধানে পরিচালিত বিশ্বকাপ ক্রিকেটে ওয়েস্ট ইন্ডিজ ক্রিকেট দল ১৯৭৫ ও ১৯৭৯ সালে দুইবার শিরোপা জয় করে। প্রথম ক্রিকেট দল হিসেবে পরপর দুইবার শিরোপা লাভের অধিকারীত্ব অর্জন করে। এছাড়াও প্রথম দল হিসেবে একাধারে ১৯৭৯, ১৯৮৩, ১৯৮৭ - এই তিনটি বিশ্বকাপ ক্রিকেট প্রতিযোগিতার ফাইনালে অংশ নিয়েছিল। ২০০৪ সালে দলটি আইসিসি চ্যাম্পিয়ন্স ট্রফি প্রতিযোগিতায় চ্যাম্পিয়ন হয়। একই বছর আইসিসি অনূর্ধ্ব-১৯ ক্রিকেট বিশ্বকাপ জয় করে। ২০০৯ সালে আইসিসি বিশ্ব টুয়েন্টি২০ প্রতিযোগিতায় সেমি-ফাইনাল পর্বে উত্তীর্ণ হয়।
১৯৭৫, ১৯৭৯: চ্যাম্পিয়ন; ১৯৮৩: রানার-আপ; ১৯৮৭: ১ম রাউন্ড, ১৯৯২: ১ম রাউন্ড (৬ষ্ঠ স্থান); ১৯৯৬: সেমি-ফাইনাল; ১৯৯৯, ২০০৩: ১ম রাউন্ড; ২০০৭: সুপার-এইট পর্ব (৬ষ্ঠ স্থান); ২০১১: কোয়ার্টার ফাইনাল; ২০১৫: কোয়ার্টার ফাইনাল।
২০০৭: ১ম রাউন্ড; ২০০৯: সেমিফাইনাল; ২০১০: সুপার-এইট পর্ব; ২০১২: চ্যাম্পিয়ন; ২০১৪: সেমিফাইনাল; ২০১৬: চ্যাম্পিয়ন।
টেস্ট, ওয়ানডে এবং টুয়েন্টি২০ আন্তর্জাতিক ক্রিকেট খেলার জন্যে নিম্নেবর্ণিত ১১টি স্টেডিয়াম রয়েছে। স্টেডিয়ামগুলোয় কমপক্ষে একটি টেস্ট ম্যাচ অনুষ্ঠিত হয়েছে।[6] ১১ জুলাই, ২০১১ পর্যন্ত বন্ধনীতে সংখ্যা হিসেবে টেস্ট, ওয়ানডে এবং টুয়েন্টি২০ তুলে ধরা হয়েছে:
কুইন্স পার্ক ওভাল, পোর্ট অব স্পেন, ত্রিনিদাদ ও টোবাগো (৫৮/৬১/৩) কেনসিংটন ওভাল, ব্রীজটাউন, বার্বাডোস (৪৮/৩০/১৩) বোরদা, জর্জটাউন, গায়ানা (৩০/১১/০) সাবিনা পার্ক, কিংসটন, জ্যামাইকা (৪৬/৩৩/০) এন্টিগুয়া রিক্রিয়েশন গ্রাউন্ড, সেন্ট জোন্স, এন্টিগুয়া (২২/১১/০) আর্নোস ভ্যাল স্টেডিয়াম, আর্নোস ভ্যাল, কিংসটন, সেন্ট ভিনসেন্ট (২/২৩/০) কুইন্স পার্ক (জাতীয় ক্রিকেট স্টেডিয়াম), সেন্ট জর্জেস, গ্রেনাডা (২/১৬/০) বিউসেজাউর স্টেডিয়াম, গ্রোস আইলেট, সেন্ট লুসিয়া (৩/২৩/১২) ওয়ার্নার পার্ক স্টেডিয়াম, ব্যাসেটেরে, সেন্ট কিটস (৩/১৩/১) প্রভিডেন্স স্টেডিয়াম, জর্জটাউন, গায়ানা (২/১১/৬) স্যার ভিভিয়ান রিচার্ডস স্টেডিয়াম, নর্থ সাউন্ড, এন্টিগুয়া (৩/১০/২) উইন্ডসর পার্ক স্টেডিয়াম, রোজিও, ডোমিনিকা (২/৪/০)
আরো তিনটি একদিনের আন্তর্জাতিক ক্রিকেট খেলার উপযোগী স্টেডিয়াম আছে; কিন্তু তা টেস্ট খেলায় ব্যবহার করা হয় না।[7] বন্ধনীতে একদিনের আন্তর্জাতিক ক্রিকেট খেলার মাঠ উল্লেখ করা হলো:-
এলবিয়ন স্পোর্টস কমপ্লেক্স, এলবিয়ন, বারবাইস, গায়ানা (৫) মিন্ডো ফিলিপ পার্ক, ক্যাস্ট্রাইজ, সেন্ট লুসিয়া (২) কুইন্স পার্ক, গ্রেনাডা (পুরনো মাঠ), গ্রেনাডা (১)
গত কয়েক বছর ধরে যারা নিয়মিতভাবে খেলছেন তাদের তালিকা নিম্নরূপ:-
ওপেনিং ব্যাট্সম্যান ১. লেন্ডল সিমন্স ২. কাইরান পাওয়েল ৩. ক্রিস গেইল ৪. ক্রেগ ব্রাফেট ৫. এভিন লুইস। টপ অর্ডার ব্যাট্সম্যান ১. শিমরন হেটমায়ের ২. কাইল হোপ। মিডেল অর্ডার ব্যাট্সম্যান ১. ড্যরেন ব্রাভো ২. রাজেন্দ্র চন্দ্রিকা ৩. লিওন জনসন ৪. মারলন স্যামুয়েলস ৫. জার্মেইন ব্ল্যাকউড ৬. জেসন মোহাম্মদ। উইকেট কিপার ১. জনসন চার্লস ২. শ্যাডওইক ওয়াল্টন ৩. আন্দ্রে ফ্লেচার ৪. সাই হোপ ৫. নিকোলাস পূরাণ ৬. শেন ডাউরিচ। লোয়ার অর্ডার ব্যাট্সম্যান ১. রোভম্যান পাওয়েল ২. সুনীল অ্যাম্ব্রিস অলরাউন্ডার ১. জেসন হোল্ডার (টেস্ট ও ওডিআই অধিনায়ক) ২. কার্লোস ব্রাফেট (টি-টোয়েন্টি অধিনায়ক) ৩. রোস্টন চেস ৪. কাইরন পোলার্ড ৫. আন্দ্রে রাসেল ৬. জোনাথান কার্টার ৭. অ্যাশলি নার্স ৮. সুনীল নারাইন। পেস বোলার ১. মিগুয়েল কামিন্স ২. শেলডন কটরেল ৩. শ্যানন গ্যাব্রিয়েল ৪. জেরোম টেলর ৫. আলজারি জোসেফ ৬. রন্সফোর্ড বিটন। স্পিন বোলার ১. দেবেন্দ্র বিশু ২. স্যামুয়েল বাদ্রি।
প্রধান কোচ: ফিল সিমন্স সহকারী কোচ: স্টুয়ার্ট উইলিয়ামস অন্তর্বর্তীকালীন দলীয় ম্যানেজার: রল লুইস বোলিং পরামর্শক: কার্টলি অ্যামব্রোস ফিজিও: সিজে ক্লার্ক মূল্যায়ণ বিশ্লেষক: রিচার্ড বেরিজ প্রশিক্ষক: হেক্টর মার্টিনেজ থেরাপিস্ট: ভার্জিল ব্রাউন
Template:ওয়েস্ট ইন্ডিজ ক্রিকেট দল Template:আইসিসি দলীয় র‌্যাঙ্কিং Template:আন্তর্জাতিক ক্রিকেট কাউন্সিলের পূর্ণাঙ্গ সদস্য
vtNational cricket teamsFull members (12) Afghanistan Australia Bangladesh England2 India Ireland3 New Zealand Pakistan South Africa Sri Lanka West Indies1 Zimbabwe (suspended) Associate members (92)ODI status Namibia Nepal Netherlands Oman Papua New Guinea Scotland United Arab Emirates United States Other associate members Argentina Austria Bahamas Bahrain Belgium Belize Bermuda Bhutan Botswana Brazil Bulgaria Cameroon Canada Cayman Islands Chile China Cook Islands Costa Rica Croatia (suspended) Cyprus Czech Republic Denmark Estonia Eswatini Falkland Islands (suspended) Fiji Finland France Gambia Germany Ghana Gibraltar Greece Guernsey Hong Kong Hungary Indonesia Iran Isle of Man Israel Italy Japan Jersey Kenya Kuwait Lesotho Luxembourg Malawi Malaysia Maldives Mali Malta Mexico Mozambique Myanmar Nigeria Norway Panama Peru Philippines Portugal Qatar Romania Russia Rwanda Samoa Saudi Arabia Serbia Seychelles Sierra Leone Singapore Slovenia South Korea Spain St Helena Suriname Sweden Tanzania Thailand Turks and Caicos Islands Turkey Uganda Vanuatu Zambia (suspended) Former members (7) Brunei Cuba Morocco Switzerland Tonga East Africa East and Central Africa West Africa Non-members Cambodia Colombia Egypt Iceland Latvia Lithuania Macedonia Mauritius New Caledonia Slovakia Solomon Islands Tajikistan Uruguay Vietnam 1 For Guyana, Jamaica, Trinidad and Tobago, Barbados, Antigua and Barbuda, Anguilla, Dominica, Grenada, Saint Vincent and The Grenadines, Montserrat , Saint Kitts and Nevis, Saint Lucia, Sint Maarten, the British Virgin Islands and the United States Virgin Islands the national team is the West Indies. 2 For England and Wales, the national team is England. 3 For the Republic of Ireland and Northern Ireland, the national team is Ireland.
বিষয়শ্রেণী:জাতীয় ক্রিকেট দল